*Proiect*

**PARLAMENTUL REPUBLICII MOLDOVA**

**L E G E**

**pentru modificarea Legii nr.414/2006 cu privire la asigurarea obligatorie de răspundere civilă pentru pagube produse de autovehicule**

Parlamentul adoptă prezenta lege organică

**Art.I.** – Legea nr.414/2006 cu privire la asigurarea obligatorie de răspundere civilă pentru pagube produse de autovehicule (republicată în Monitorul Oficial al Republicii Moldova, 2016, nr.44-48, art.85) se modifică după cum urmează:

1. Articolul 11 va avea următorul cuprins:

„Articolul 11. Primele de asigurare

1. Cadrul metodologic de calculare și aplicare al primelor de asigurare aferent asigurării obligatorii de răspundere civilă auto internă şi externă se stabilește de autoritatea de supraveghere, conform actelor sale normative.
2. Asigurătorii și intermediarii de asigurare sunt obligați, să ofere solicitantului asigurării informația privind cuantumul primei de asigurare, precum și a coeficientului bonus-malus care va fi aplicat.”
3. La articolul 12 alineatul (3), textul”conform art.11 alin.(2)” se exclude.

 **Art. II. –** Prezenta lege intră în vigoare la data publicării în Monitorul Oficial al Republicii Moldova.

**Președintele Parlamentului**